**ԿԱՐՄԻՐ ՁԿԱՆ ՀԵՔԻԱԹԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլում ա, չի ըլում՝ մի թաքավորի քաղաքում մի պառավ կնիկ․ նրան ունենում ա մի տղա՝ շատ ղալսլ, էնքան ղալսլ, որ տակին անելիս է ըլում, էն պառավը՝ սրբելիս։

Աշունք ժամանակ ա ըլում, ցուրտ, սելվորնին փետի գնալիս են ըլում։ Պառավը մի լուծ լավ եզն ա ունենում։ Սելվորներին ղանչանք ա անում, թե.— Իմ սելն էլ լծեմ, տղեն դնեմ մեչը, հետներուդ տարեք, որ փետ անեք, բարձեք, իրեն էլ եդ դնեք վրեն, էնքան ըլի, որ քշի բերի։

Լծեց, էրետ իրան, քշեցին գնացին։

Գնացին թաքավորի պալատի տակը. մի ջուր կար ընտեղ, եզնիքը ընտեղ ընկան ջրի մեջը, մի Կարմիր ձուկը եզան ոտի հետ ընկավ ցամաքը։

Էն տղեն ասավ, թե.— Ա՛յ ձուկը, քու տեղը ինչ նեղ էր, որ ջրիցը ընկար ցամաքը,

Թաքավորի աղջիկը բալկոնումը ընկած թմաշա աներ։

Հընկերտինքը ասին էդ տղին, թե.— Էդ ձուկը վեկալ տանենք ուտենք։

Տղեն ասավ, թե.— Ո՜վ ա սելիցը վեր գալի,— ճիպոտով բոթեց գձեց ջուրը։

Ձուկը կաղնեց ջրումը, ասավ.— Որ դու գձեցիր ինձ ջուրը, ա՛յ աստծու իրան տակին՝ ինչ որ խնդիրք անես, քու խնդիրքդ կատարեմ ես։

Թաքավորի ախչիկը բալկոնի վրեն կաղնած թամաշա անելիս, էդ տղեն տակին անում ա։ Ախչիկը, որ Էդ տեհավ, ասավ.— Վիկալեք գձեցեք ջուրը էդ ֆոտածին։

Տղի ջիգրը շատ ՝կավ, ասավ.— Կարմիր ձուկը, խնդրում եմ, որ էդ ախչիկը էրկուֆոքիսանա։

Ախչիկը էն սհաթն էվետ էրկուֆոքիսացավ։ Մերը մի առժամանակից եդը տեհավ, որ ախչիկը էրկուֆոքիս ա, թաքավորին կանչեց, շանց էրետ, որ ախչիկը էրկուֆոքիս ա։

Թաքավորն ասավ.— Ինչ որ դրան կանե՜մ, դու կտենաս։

Մերը ախչկանը ասեց.— Արի ինձ խոստովանվի, տենանք ումնից ա։

Ախչիկը մի առժամանակից եդը խտոր ընկավ, մի տղա րրեխա էբեր։

Թաքավորն էկավ, տեհավ, որ դրուստ որ խտոր ա ընկել, կանչեց բոլոր ժողովրդին, ասավ.— Ախչկան իրա բալուլովը դուս բերեք բալկոնը։

Իրան ժողովրդին ամենքին մի խնձոր էրետ, ասավ.— Էդ խընձորնին կգցեք, որ մինը ախչկանը տաք, մինը՝ բալուլին։

Ուրախ-ուրախ խնձորնին գցեցին ախչկանը, ոչ մինն էլա կարացին ոչ որ տան։

Թաքավորի շատ ջիգրն էկավ, ասավ.— Տեհեք քաղաքումը էլ մարդ կա՞, թե՞ պրծավ։

Ասին թե.— Թաքավորն ապրած կննա, մի պառավի տանը մի տղա կա, բերելու չի, ղալսլ ա։

Ղրկեց, թե.— Գնացե՛ք, ոնց որ ըլի բերել պտիք։

Գնացին զոռով էդ տղին վիկալան, բերին։ Էդ տղին որ բերին, թաքավորը էրկու խնձոր էրետ դրան,— ասավ.— Գցիլ պտես, որ մինը բալուլին պտիս տա, մինն՝ աղջկան։

Էս տղեն խնձորը վրա արավ, էրետ աղջկա ճկատին, մինն էլ վրա արավ, էրետ բալուլին։

Թաքավորը ժողովրդին ասավ.— Տեհաք, որ դուք կարացիք ոչ տալ, դա էրետ։ Տեհա՞ք, որ դրա բանն ա, էդ էրեխեն դրանից ա։ Գնացեք էս սհաթին մի գոմեշ բերեք ըստի, մի ղասաբ էլ բերեք։

Գնացին բերին։ Ղասաբին ասավ.— Էդ գոմեշը մորթե՛։

Ղասաբը գոմեշը մորթեց ու քերթեց։ Մի կպրչու կանչեց, ասավ.— Էդ աղջկան էլ, բալուլին էլ, էն տղին էլ դիր էդ գոմշու կաշու մեջ, ղայիմ կարի։

Կպըրչին էրետ կարեց։

Թաքավորը տվեց չորս տղի ասավ.— Վիկալեք տարեք էն ֆլան տեղումը արևի տակը վեր դրեք ու էկեք։

Տարան, դրին, էկան։ Մնացին դրանք արևի տակին։ Արևը շատ կաշին չորացրուց ու հուփ էրետ․ աղջիկը տղին ասավ.— Ա՛յ տղա, ախր դու մի բան կունենաս, որ ես էրկուֆոքիսացա, արի դու էդ բանը խնդրվի, մենք էս կաշու միջիցը դուս գանք, թե չէ էս արևը մեզ հուպ կտա, կկտորվենք։

Տղեն թե,— Կարալ չե՛մ։

Աղջիկը սկսեց դրան ղանչանք անիլը։

Տղեն ասավ.— Օ՜ֆ, Կարմիր ձուկը, խնդրում եմ ազատես էս նեղ տեղիցը։

Էն սհաթը կաշին պատռվեց, միջիցը դուս էկան. եփոր դուս էկան կաշվի միջիցը, աղջիկն ասավ.— Սոված մեռնում եմ, դու էլ կըլես սոված, բի՛, էդ բանն ինչ բան որ ա, խնդրվի, մեզ հմար հաց ըլի ըստի, որ ուտենք։

Տղեն ասավ.— Կարմիր ձուկը, խնդրում եմ, որ ըստի հաց ըլի ուտենք։

Էն սհաթին հացը դուս կացավ, լավ հաց կերան։

Աղջիկն ասավ, թե.— Ա՛յ տղա, եփոր էդ հունարն ունես, մենք ըստի անտուն, անտեր կկոտորվենք, բի էդ բանին խնդրվի, միննաթ եմ անում, որ մեզ ըստի թաքավորի ամարաթի պես մի ամարաթ դուս կենա։

Տղեն խնդրվեց, էն հադաղը ամարաթը դուս կացավ։ Նի մտան, տեղավորվեցին։

Թաքավորը ռավոտը վիկացավ էն տեին մտիկ արավ, տեհավ, որ իր ա ամարաթիցը լավ ամարաթ էն դըզումը։

Իրան նազըրնուց էրկըսին ղարկեց, թե.— Գնացե՛ք, տեհեք, թե էդ ի՞նչ ամարաթ ա, տեհեք ո՞վ կա մեջը, ինձ հմար մի խաբար բերեք։

Գնացին նազըրնին տեհան, որ միջին մի հատ տղա կա, մի խանում։

Էկան թաքավորին ասին, թե.— թաքավորն ապրած կենա, թե դու էն թավուր խանում ունենաս՝ էլ քեզ ի՜նչ կա աշխարքի մեջը։

Ասավ․— Ա՛յ նազրնի, էն խանումին տեր չունի բա՞։

Ասին.— Մի տեր ունի, որ իրենից դահա լավը։

— Որ տենց եք ասում, վե կացեք մեր ղոշունով գնանք, տենանք։

Դհանք վի կացան, ղու էլան, գնացին։ Գնացին տեհան, որ դրաստ՝ միջին մի լավ տղա։

Աղջիկն ասավ տղին.— Էդ ա որ թաքավորը ղոշունով էկել ա, դու խնդրվի էդ բանին՝ ամենի համար մի աման կերակուր, մի ոսկի գդալ։

Խնդրվեց տղեն, ինչ որ ասավ՝ չիմ դուս կացավ։ Հացը որ կերան, աղջիկը տղին կանչեց, թե էդ բանին խնդրվի, որ էն ոսկի գդալը թաքավորի գտակի տակից դուս կենա, որ օքմին չգիտենա։

Տղեն խնդրվեց՝ գդալը թաքավորի գտակի տակին դուս կացավ։

Սկսեց տղեն ամանները հավաքիլը։

Աղջիկն ասավ.— Գդալների մինը կա ոչ։

Թաքավորը չիմ օպիս անիլ էրետ իրա ղոշունի մեջը, ոչ մեկի ձեռին էլ գդալը գտան ոչ։

Աղջիկը ընդիան դուս էկավ, թաքավորին ասավ.— Դու ինձ ասեիր, թե էդ էրեխեն մարդից ա, բա էս գդալը, որ սուփրից կորչում ա, էդ ումնի՞ց ա։

Թաքավորն ասավ.— Դու գիտես, գդալը ո՞ւմ ձեռին ա։

Աղջիկն ասավ.— Թաքավորն ապրած կենա, թե կուզես, բեդամաղ իլ, կուզես՝ չէ, գդալը քու գտակի տակին ա։

— Ի՞նչ ես ասում,— ասավ,— ախչի՛։

Ասավ.— Գտակդ վի կալ, թե տի չի լի, ինձ պատըժի։

Թաքավորը գտակը, ասելու հետ, վի կալավ, գտալը վեր ընկավ միջից։

Աղջիկն ասավ.— Թաքավորն ապրած կենա, գդալը ըտեղ դնողը ինձ էլ անմարդ կարա, էրկուֆոքիսացնի՞ թե չէ։

Թաքավորն ասավ.— Ախչի՛, ինձ ուզում ես թե խափե՞ս։ Բա, թե՝ էդ ղայդի հունար ունեք, քշերս ձեր ամարաթը տարեք իմ ամարաթի կուշտը։ Թե էդ հունարն անեք, ես որ էլ որդի չունեմ, իմ ձեռոք ձեզ պսակեմ, իմ թախտի վրեն նստացնեմ։

Աղջիկն ասավ.— Բա՛շուստա[[1]](#footnote-1), թաքավոր, եթե կարողանանք ոչ՝ մեր էրկուսի գլուխը քեզ հալալ։

Աղջիկը մի տեղ շինեց թաքավորի համար, ասավ,— Դու էս տեղումը քնի, ինչ վախտ որ վի կենաս, տես էս ամարաթը որդի ա։

Թաքավորը պառկավ քնավ. վի կացավ մտիկ արավ, տեհավ, որ ամարաթը իրան ամարաթի կողքին, քարը քարին կպցրած, հավատաց, որ էդ տղեն էդ մարիֆաթը ունի, իրեն աղջիկը անմեղ ա, նոր հալալ արավ, բերեց պսակեց, իրեն թաքավորութինը էրետ էդ տղին։

Նհանք հասան իրանց մուրազին, իմանողներն էլ հասնին իրանց մուրազին։

Աստըծանե իրեք խնձոր վեր գա. մինն՝ ինձ, մինն՝ ասողին, իսկ մինը՝ լսողներին։

1. Գլխիս վրա—Ծ. Կ.: [↑](#footnote-ref-1)